Pentagon Suriyada tinch aholi o‘ldirilgani haqidagi xabarlarni rad etdi

Pentagon rasmiy vakili Jeff Devis Suriyaning Al-Jina shahriga yo‘naltirilgan AQSh aviazarbasi natijasida “Al-Qoida” jangarilari o‘ldirilganini ma’lum qildi. Bu haqda “Gazeta.ru” xabar bermoqda.
Jeff Devis o‘z nutqi davomida zarba berilgan joy suratini ham ko‘rsatib, AQSh samolyotlari o‘nlab jangarilarni yo‘q qilganini ta’kidladi.
Pentagon vakili AQSh qurolli kuchlarida ayni damda tinch aholi vakillari halok bo‘lgani haqida axborot yo‘qligini qayd etdi.
Avvalroq Rossiya TIV rasmiy vakili Mariya Zaxarova Rossiya tomoni AQShni suriyaliklarni atay o‘ldirganlikda ayblamoqchi emasligini ma’lum qilgan edi.
 “Daryo”ning Telegram’dagi rasmiy kanali — @toshqindaryo’ga a’zo bo‘ling!